CELEX: 62019TN0233
Language: fi
Date: 2019-04-09 00:00:00
Title: asia T-233/19: Kanne 9.4.2019 — Infineon Technologies Dresden v. komissio

24.6.2019   
            
            
               FI
            
            
               Euroopan unionin virallinen lehti
            
            
               C 213/52
            
         
      Kanne 9.4.2019 — Infineon Technologies Dresden v. komissio
      (asia T-233/19)
      (2019/C 213/51)
      Oikeudenkäyntikieli: saksa
      
         Asianosaiset
      
      
         Kantaja: Infineon Technologies Dresden GmbH & Co KG (Dresden, Saksa) (edustajat: asianajajat L. Assmann ja M. Peiffer)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 28.5.2018 tekemän päätöksen, joka on annettu tiedoksi numerolla C(2018) 3166 (EUVL 2019, L 14, s. 1) ja joka koskee valtiontukea SA.34045 (2013/C) (ex 2012/NN), jonka Saksa on myöntänyt sähköverkkomaksuasetuksen (Stromnetzentgeltverordnung, jäljempänä StromNEV) 19 §:ssä tarkoitetuille suurille sähkönkuluttajille, ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kanneperusteeseen, jonka mukaan riidanalainen päätös on lainvastainen sillä perusteella, että StromNEV:n 19 §:n 2 momentin toisessa virkkeessä säädetty vapauttaminen verkkomaksusta ei ole SEUT 107 artiklassa ja sitä seuraavissa artikloissa tarkoitettua valtiontukea.
      Tältä osin kantaja väittää ensinnäkin, että StromNEV:n 19 §:n 2 momenttiin perustuvia vapautuksia verkkomaksusta ei ole rahoitettu SEUT 107 artiklan 1 kohdassa tarkoitetulla tavalla valtion varoista, vaan yksityisoikeudellisesti perustettujen saksalaisten sähköverkkoyhtiöiden, joista valtion ei voida katsoa olevan vastuussa, varoista. Riidanalaista lisämaksua ei voida vaikutustensa puolesta samastaan myöskään maksuun, jota peritään sähkön kulutuksesta Saksassa. Saksan liittotasavallalla ei ole myöskään mitään valvontavaltaa näiden varojen hallinnoinnista vastaaviin sähkön siirtoverkon haltijoihin nähden.
      Kantaja väittää lisäksi, että StromNEV:n 19 §:n 2 momenttiin perustuva vapautus verkkomaksusta eroaa huomattavilta osin tilanteista, joista oli kyse asioissa C-206/06, Essent Netwerk Noord ym., ja C-262/12, Vent De Colère!. Riidanalaista vapautusta voidaan kuitenkin verrata asiassa C-405/16 P, Saksa v. komissio, kyseessä olleeseen lisään, eikä sitä näin ollen voida pitää tukena.